**Ostvarivanje prava na pristup i ponovnu uporabu informacijama**

Pravo na pristup informacijama i ponovnu uporabu informacija ostvaruje se u skladu sa Zakonom o pravu na pristup informacijama („Narodne novine“, broj 25/13. i 85/15 ).

**Pravo na pristup informacijama**

Obuhvaća pravo korisnika na traženje i dobivanje informacije, kao i obvezu tijela javne vlasti da omogući pristup zatraženoj informaciji, odnosno da objavljuje informacije neovisno o postavljenom zahtjevu kada takvo objavljivanje proizlazi iz obveze određene zakonom ili drugim propisom“.

**Cilj Zakona**

Omogućiti i osigurati ostvarivanje Ustavom Republike Hrvatske zajamčenog prava na pristup informacijama, kao i na ponovnu uporabu informacija fizičkim i pravnim osobama putem otvorenosti i javnosti djelovanja tijela javne vlasti.

**Informacija**

U smislu Zakona o pravu na pristup informacijama („Narodne novine“, broj 25/13. i 85/15), informacija predstavlja „svaki podatak koji posjeduje tijelo javne vlasti u obliku dokumenta, zapisa, dosjea, registra, neovisno o načinu na koji je prikazan (napisani, nacrtani, tiskani, snimljeni, magnetni, optički, elektronički ili neki drugi zapis), koji je tijelo izradilo samo ili u suradnji s drugim tijelima ili dobilo od druge osobe, a nastao je u okviru djelokruga ili u vezi s organizacijom i radom tijela javne vlasti“.

**Podnošenje zahtjeva za pravo na pristup informacijama i ponovnu uporabu informacija:**

* **pisanim putem na adresu:**

Poliklinika za rehabilitaciju slušanja i govora SUVAG Karlovac

Karlovac, dr. Vladka Mačeka 48

* **putem elektroničke pošte:** poliklinika-suvag@ka.t-com.hr
* **telefaksom na broj:** 047/ 613 113
* **telefonom na broj:** 047/613 455
* **službenica za informiranje:** Snježana Pogačić, mag.oec.

**Naknada za pristup informacijama**

Tijelo javne vlasti ima pravo na naknadu stvarnih materijalnih troškova koji nastanu pružanjem informacije korisniku prava na pristup informacijama i ponovnu uporabu informacija, kao i na naknadu troškova dostave tražene informacije.
Visina naknade za pristup informacijama i ponovnu uporabu informacija, određena je sukladno kriterijima iz članka 19. stavka 3. Zakona o pravu na pristup informacijama.

**Pravo na ponovnu uporabu informacija**

»Ponovna uporaba« znači uporabu informacija tijela javne vlasti od strane fizičkih ili pravnih osoba, u komercijalnu ili nekomercijalnu svrhu različitu od izvorne svrhe za koju su informacije nastale, a koja se ostvaruje u okviru zakonom ili drugim propisom određenog djelokruga ili posla koji se uobičajeno smatra javnim poslom.

Svaki korisnik ima pravo na ponovnu uporabu informacija u komercijalne ili nekomercijalne svrhe, u skladu s odredbama ovoga Zakona.

U svrhu ponovne uporabe tijela javne vlasti nemaju obvezu informaciju izraditi, prilagođavati ili izdvajati dijelove informacija ako to zahtijeva nerazmjeran utrošak vremena ili sredstava, niti se od tijela javne vlasti može zahtijevati da nastavi ažurirati, nadograđivati i pohranjivati informacije u svrhu ponovne uporabe.

**Naknada za ponovnu uporabu informacija**

Tijelo javne vlasti ne naplaćuje naknadu za ponovnu uporabu informacija kad informacije objavljuje na službenim internetskim stranicama.

Tijelo javne vlasti može korisniku naplatiti stvarne materijalne troškove ponovne uporabe informacija nastale zbog reprodukcije, davanja na uporabu i dostave informacija, u skladu s kriterijima iz članka 19. stavka 3. Zakona.

Iznimno, tijelo javne vlasti može korisniku naplatiti troškove uz troškove ako je ispunjen jedan od uvjeta utvrđenih stavkom 3. članka 32. Zakona.

**Dokumenti:**

* [Zakon o pravu na pristup informacijama](http://narodne-novine.nn.hr/clanci/sluzbeni/2013_02_25_403.html) (**„**Narodne novine“, broj 25/13 i 85/15).
* [Kriteriji za određivanje visine naknade stvarnih materijalnih troškova i troškova dostave informacija](https://uprava.gov.hr/UserDocsImages/Savjetovanja%20sa%20zainteresiranom%20javno%C5%A1%C4%87u/Kriteriji_za_odredivanje_visine_naknade_troskova_dostave_informacije.pdf) (**„**Narodne novine“, broj 12/14).